पेट्रोल पंप पर मिलावट की शिकायत, डीएसओ ने पेट्रोल का सैंपल लिया
पाली| पेट्रोलपंप संचालक द्वारा मिलावटी पेट्रोल बिक्री की सूचना मिलने पर रविवार को खेरवा स्थित आईओसीएल के पेट्रोल पंप पर कार्रवाई करते हुए जांच के लिए सैंपल लिए गए। जिला रसद अधिकारी विनय कुमार शर्मा ने बताया कि शनिवार को शिकायतकर्ता बाबूनाथ ने खैरवा स्थित पेट्रोल पंप आईजी किसान सेवा केंद्र की शिकायत की थी। इसके बाद प्रवर्तन स्टाफ कमल कुमार पंवार एवं कृष्णा कंवर और विशाल गर्ग समेत अाईअोसीएल के अधिकारियों के साथ मिलकर पेट्रोल पंप पर कार्रवाई की गई।
इस पर टीम ने स्टॉक, रिकार्ड, डेंसिटी और माप आदि बिंदुओं के आधार पर जांच कर बिक्री का रिकार्ड भी खंगाला। मिलावटी पेट्रोल की शिकायत के आधार पर टीम ने पंप से सैंपल लेकर जांच के लिए भिजवा दिए गए हैं। कार्रवाई के दौरान चेमाराम, हेड हेंड कांस्टेबल प्रताप सिंह, शंकर सिंह और कीकाराम आदि मौजूद थे।
hin_Deva hin_Deva hin_Deva